Document ID: 31978R2215

Padomes regula (EEK) Nr. 2215/78
(1978. gada 26. septembris)
par Sadarbības nolīguma noslēgšanu starp Eiropas Ekonomikas kopienu un Jordānijas Hāšimītu Karalisti
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 238. pantu,
ņemot vērā Komisijas ieteikumu,
ņemot vērā Eiropas Parlamenta atzinumu [1],
tā kā Eiropas Ekonomikas kopienai ar Jordānijas Hāšimītu Karalisti būtu jānoslēdz Sadarbības nolīgums, kas parakstīts Briselē 1977. gada 18. janvārī, IR PIEŅĒMUSI ŠO REGULU.
1. pants
Ar šo Eiropas Ekonomikas kopiena Kopienas vārdā apstiprina Sadarbības nolīgumu ar Jordānijas Hāšimītu Karalisti.
Nolīguma un Nobeiguma akta teksts ir pievienots šai regulai.
2. pants
Eiropas Kopienu Padomes priekšsēdētājs sniedz Nolīguma 48. pantā minēto paziņojumu [2].
3. pants
Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1978. gada 26. septembrī

Labels: 18
15